# name
El CRAI de la UB a #ColorOurCollections. (Febrer 2018)

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Febrer 2018.

# metadata.dc.description.abstract[].value
Ens unim a la campanya #ColorOurCollections!. Tot just avui, dilluns 5 de febrer, s’inicia la setmana #ColorOurCollections als mitjans socials. #ColorOurCollections és una iniciativa anual, endegada per The New York Academy of Medicine Library, que enguany celebra la seva tercera edició. A través de #ColorOurCollections, biblioteques, museus i altres institucions culturals compartim imatges de les nostres col·leccions amb la voluntat que els nostres usuaris i seguidors les acoloreixin i les publiquin novament a Twitter, Facebook, Instagram i Pinterest amb el hashtag  #ColorOurCollections.

 

Per estrenar-nos en aquesta iniciativa, al CRAI Biblioteca de Reserva hem triat l’edició de Bolonya de 1642 de Monstrorvm historia cvm Paralipomenis historiae omnivm animalivm, obra del científic i naturalista italià d’Ulisse Aldrovandi (1522-1605), de la qual us oferim un recull d’una quinzena d’imatges que us podeu descarregar lliurement. Precisament hem escollit aquest volum d’història natural d’Aldrovandi perquè inclou uns dibuixos impressionants que de ben segur faran volar la imaginació i potenciaran la creativitat de més d’un. Sabíeu que Aldrovandi va deixar-se influir per documents antics amb dibuixos de dracs i altres ésser fabulosos, molts d’ells amb reminiscències mitològiques?

 

Ha arribat el moment de la veritat: aquesta és la nostra proposta. Deixeu volar la imaginació, acoloriu a mà o amb apps i feu aflorar la vostra vena artística!
I recordeu usar els hastags #ColorOurCollections i #CRAIUB, així podrem recuperar les vostres creacions.

# metadata.dc.rights[].value
cc-by (c) Universitat de Barcelona. CRAI, 2018

# metadata.dc.title[].value
El CRAI de la UB a #ColorOurCollections. (Febrer 2018)